b'\n_START_ARTICLE_\nDanica Elbl\n_START_SECTION_\n\xc5\xbdivljenje\n_START_PARAGRAPH_\nDanica Elbl se je rodila 23. aprila 1966 kot edini otrok Alojza in Pavle Verbani\xc4\x8d. Po petih mesecih ji je umrla mati. Star\xc5\xa1evsko vlogo sta prevzela Silva in Hendrih \xc5\xa0pindler. Osnovno \xc5\xa1olo je kon\xc4\x8dala v Benediktu. \xc5\xbdivi in ustvarja na svojem domu v Benediktu.\n_START_SECTION_\nDelo\n_START_PARAGRAPH_\nPisati je za\xc4\x8dela \xc5\xbee v otro\xc5\xa1tvu, vendar so se njene pesmi iz tega obdobja izgubile. Prvo pesni\xc5\xa1ko zbirko \xe2\x80\x93 Moje pesmi, moj zaklad - je izdala leta 1997, drugo \xe2\x80\x93 \xc5\xbdivljenje moje \xe2\x80\x93 mojega dela sad pa leta 2008. Ta pesni\xc5\xa1ka zbirka je nastala iz ustvarjalnega opusa, ki se je nabral od izdaje prve zbirke. Avtorica ustvarja ob razli\xc4\x8dnih prilo\xc5\xbenostih, \xc5\xbeivljenjskih dogodkih, ob opazovanju ljudi in okolice ter svojega \xc5\xbeivljenja.'